# Publicis Groupe България

# обявява Весела Апостолова за управляващ директор

*Весела Апостолова, която има дългогодишен опит в медийната индустрия, ще работи в посока развитие на единния бизнес модел на Publicis Groupe България*

12/12/18

Publicis Groupe обяви Весела Апостолова с нова позиция като управляващ директор на творческите и комуникационни агенции на групата. Весела поема стратегическото управление и развитие на Saatchi & Saatchi, Leo Burnett, MSL, Brandworks, Publicis Groupe Digital, Red Lion, Publicis Dialog, от началото на декември и ще се отчита директно на Николай Неделчев, изпълнителен директор на Publicis Groupe България.

Publicis Groupe е една от най-големите комуникационни групи в България и обединява агенциите Saatchi & Saatchi, Leo Burnett, Red Lion, MSL, Publicis Dialog, Brandworks, Publicis Groupe Digital, Zenith, Blue 449 и Starcom. Компанията функционира под единен бизнес модел и предлага на своите клиенти постоянен и централизиран достъп до инструментите на групата и опита на екипа, като дава персонализирани и индивидуални решения.

“Новата роля на Весела като управляващ директор на комуникационните агенции е логична стъпка в новия единен бизнес модел на компанията, който бе въведен в Publicis Groupe България преди две години. Благодарение на нейния богат бизнес опит и постигнати резултати в медийната индустрия, Весела ще помогне за затварянето на дистанцията между творческите комуникационни и медийни бизнеси и така ще затвърди нашия интегриран подход към клиентите. Уверен съм, че под нейното ръководство и насока, през 2019 година и занапред, всички агенции в Publicis Groupe ще продължават да дават решения на клиентите и за бизнеса, както и ще затвърдят нашите усилия да бъдем подготвен бъдещ партньор чрез маркетинг и дигитални трансформации“, заявява Николай Неделчев, изпълнителен директор на Publicis Groupe България.

С магистър по Европейска интеграция в СУ „Св. Климент Охридски“ с профил “Медии и право“, Весела Апостолова има богат управленски опит в медийната индустрия в България и съществен принос за развитието на стратегическите процеси в медийната среда. Тя е част от Publicis Groupe България в продължение на над 15 години, като преминава през различни позиции в медийната агенция Zenith, където отговаря за управлението на ключовите клиенти, бизнес развитието на агенцията, както и съхраняването и личностното развитие на таланта на екипите. През последните две години Весела заема позицията на заместник-изпълнителен директор на медийното звено на групата, включващо трите медийни бранда - Zenith, Blue 449 и Starcom.

„Индустрията ни е в период на динамична трансформация, която влияе както на агенциите, така и на клиентите. Краткосрочната ми цел е да използвам ефективно потенциала на всички предизвикателства, пред които сме изправени и да ги превърна в печеливши възможности. В медийния бизнес винаги сме се стремяли да доказваме високата възвръщаемост на медийните инвестиции на клиентите. Моят фокус ще е да гарантирам, че екипът дава високо качество, ефективност и необходимата доза технологична иновация във всяка стратегия, кампания, PR инициатива или BTL проект на нашите клиенти. С ясна посока, добър екип до мен и възможностите, които Групата притежава на локално, регионално и международно ниво, можем да наложим успешен бизнес модел на пазара“, споделя Весела Апостолова.

**За Publicis Groupe България:**

**Publicis Groupe** е една от най-големите комуникационни групи в България. Тя обединява над десет специализирани звена - Saatchi&Saatchi, Leo Burnett, Red Lion, MSL, Publicis Dialog, Brandworks, Publicis Groupe Digital, Zenith, Blue 449 и Starcom, които работят в областта на рекламата, връзките с обществеността, промоционален и събитиен маркетинг, стратегическо планиране и бизнес дизайн, дигитални решения, производство на аудиовизуални продукти, медийното планиране и купуване.

|  |
| --- |
| За повече информация:  |
| Ива ГригороваДимитър Манлиев | Директор PR бизнес, MSL PR мениджър, MSL  | + 359 887 917 267+359 896 786 736 | iva.grigorova@msl.bg dimitar.manliev@msl.bg  |